‘สมพร’ทิ้งอีกบิ๊กล็อตNMG เกลี้ยง4.5ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — “สมพร จึงรุ่งเรืองกิจ” เจ้าแม่ไทยซัมมิท ทิ้งบิ๊กล็อต NMG ก้อนสุดท้าย ให้ “เสริมสิน สมะลาภา” ทั้งกลุ่มกวาดถือหุ้นใหญ่ 20% 
แหล่งข่าวจากโบรกเกอร์เปิดเผย ว่า วันที่ 19 ต.ค.ที่ผ่านมา มีรายการซื้อขายรายใหญ่ (บิ๊กล็อต) หุ้นบริษัท เนชั่น มัลติมีเดีย กรุ๊ป (NMG) มูลค่า 40.5 ล้านบาท จำนวน 4.5 ล้านหุ้น คิดเป็น 2.73% ของทุนชำระแล้ว ราคาเฉลี่ยหุ้นละ 9 บาท คาดว่าเป็นการทำบิ๊กล็อตของนางสมพร จึงรุ่งเรืองกิจ เนื่องจากนางสมพรยังเหลือหุ้นจำนวนนี้อยู่ หลังจากที่ขายออกไปก่อนหน้านี้จำนวนมาก กว่า 17 % 
แหล่งข่าวจากผู้ใกล้ชิดนายเสริมสิน สมะลาภา กล่าวว่า นายเสริมสินได้ซื้อบิ๊กล็อตหุ้น NMG ส่วนที่เหลือของนางสมพร ซึ่งถือในนามของนายธนาธร และ น.ส.ชนาพรรณ จึงรุ่งเรืองกิจ ราคาซื้อหุ้นละ 9 บาท เป็นราคาเดียวกับที่ทำบิ๊กล็อตครั้งแรก และนายเสริมสินไม่มีเป้าหมายเข้าร่วมบริหาร เป็นเพียงการลงทุนตามปกติเท่านั้น แต่หากทีมบริหาร NGM ต้องการให้ร่วมเป็นกรรมการก็ยินดี 
ก่อนหน้าเมื่อวันที่ 7 ต.ค.ที่ผ่านมา กลุ่มนายเสริมสินได้เข้าลงทุนในหุ้น NMG จำนวน 29,442,900 หุ้น คิดเป็น 17.87% โดยซื้อหุ้นทั้งหมดจากนางสมพร ราคาหุ้นละ 9 บาท เป็นเงิน 264.99 ล้านบาท รวมหุ้นที่ซื้อในวันนี้ 4.5 ล้านหุ้น ส่งผลให้กลุ่มนายเสริมสินมีสัดส่วนการลงทุนในหุ้น NMG รวมทั้งสิ้น 33.94 ล้านหุ้น คิดเป็น 20.60%
สำหรับราคาหุ้น NMG ปิดที่ 9.35 บาท เพิ่มขึ้น 0.30 บาท มูลค่าซื้อขายเบาบาง 0.96 ล้านบาท